

**REPUBLIKA HRVATSKA**

**BJELOVARSKO – BILOGORSKA ŽUPANIJA nacrt**

**OPĆINA SIRAČ**

**OPĆINSKI NAČELNIK**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 363-06/22-01/6

URBROJ: 2103-17-01-22-

Sirač, .2022.

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20) i članka 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21) Općinsko vijeće Općine Sirač na svojoj . sjednici održanoj . prosinca 2022. godine, donijelo je

**ODLUKU**

**o korištenju društvenih domova i prostora, te inventara u vlasništvu**

**Općine Sirač**

## OSNOVNE ODREDBE

Članak 1.

Ovom Odlukom uređuje se način i uvjeti davanja na korištenje društvenih domova i pojedinih prostora, te inventara u vlasništvu Općine Sirač, a koji se nalaze na području Općine Sirač, naknada za korištenje, obveze korisnika, te ostale odredbe.

1. **ZASNIVANJE PRAVA KORIŠTENJA**

## Članak 2.

## Društveni dom, pojedini prostor u vlasništvu Općine Sirač, kao i utvrđeni inventar mogu koristiti pravne i fizičke osobe koje nemaju evidentiranog dugovanja prema Općini Sirač.

## Članak 3.

## Društveni dom, pojedini prostor u vlasništvu Općine Sirač, kao i utvrđeni inventar daju se na korištenje temeljem podnesenog zahtjeva za korištenje.

Zahtjev se podnosi osobno u Općini Sirač na obrascu koji će biti objavljen na web stranici Općine Sirač ili se može podići osobno u Jedinstvenom upravnom odjelu Općine Sirač.

Po zaprimljenom Zahtjevu ukoliko je termin slobodan korištenje društvenog doma/prostora/inventara zasniva se Ugovorom o korištenju i uplatom predujma u iznosu 50% utvrđene naknade za korištenje društvenog doma/prostora/inventara.

## NAKNADA ZA KORIŠTENJE

Članak 4.

Pravo na korištenje društvenih domova bez naknade imaju:

* Općina Sirač za sastanke, prezentacije i ostale priredbe i manifestacije,
* Osnovna škola Sirač i Dječji vrtić Sirač za održavanje raznih priredbi,
* udruge, vjerske zajednice, društva i sportski klubovi s područja Općine Sirač ili koje djeluju u interesu Općine Sirač za održavanje kulturno-umjetničkih programa, zabava, tribine, predavanja, prezentacije, koncerata, zabave, proslave i ostalo,
* političkim strankama sa sjedištem na području Općine Sirač, osim za vrijeme izborne promidžbe
* humanitarne akcije

## Članak 5.

Za korištenje društvenih domova, pojedinih prostora i inventara u vlasništvu Općine Sirač naplaćuje se sljedeća naknada:

|  |  |  |  |  |
| --- | --- | --- | --- | --- |
| Redni broj | MJESNI DOM | JEDINICA  MJERE | KOLIČINA | IZNOS  EUR |
| 1. | HRVATSKI DOM SIRAČ   1. Korištenje sale i kuhinje  * Svadbena svečanost * Za prigodne proslave * Karmine  1. Korištenje samo sale | slučaj  dan  dan  dan | 1  1  1  1 | 550,00  200,00  100,00  150,00 |
| 2. | DOM BIJELA   * Za prigodne proslave * Karmine | dan  dan | 1  1 | 150,00  70,00 |
| 3. | DOM ŠIBOVAC   * Svadbena svečanost * Za prigodne proslave * Karmine | slučaj  dan  dan | 1  1  1 | 350,00  150,00  70,00 |
| 4. | DOM KIP   * Svadbena svečanost * Za prigodne proslave * Karmine | slučaj  dan  dan | 1  1  1 | 350,00  150,00  70,00 |
| 5. | KONFERENCIJSKA SALA U HRVATSKOM DOMU i VIJEĆNICA | dan | 1 | 30,00 |
| 6. | LANARA  Korištenje prostora Lanare  (članovi NK Kamen bez naknade) | dan | 1 | 100,00 |
| 7. | VIJEĆNICA i KONFERENCIJSKA SALA  Političkim strankama za vrijeme izborne promidžbe | dan | 1 | 10,00 |
| 8. | SVI DRUŠTVENI DOMOVI I PROSTOR PAKRE  Političkim strankama za vrijeme izborne promidžbe | dan | 1 | 30,00 |
| 9. | OGLASNI PANO  Političkim strankama za vrijeme izborne promidžbe | dan | 1 | 2,00 |
| 10. | Najam laptopa | dan | 1 | 80,00 |
| 11. | Najam projektora | dan | 1 | 70,00 |
| 12. | Najam platna | dan | 1 | 15,00 |
| 13. | Najam šatora  (uključen dovoz, odvoz i montaža) | slučaj | 1 | 200,00 |
| 14. | Najam stola | dan | 1 | 5,00 |
| 15. | Najam klupe | dan | 1 | 2,00 |

U cijenu su obračunati režijski troškovi

Slučaj kod naknada za korištenje društvenih domova, drugih prostora i opreme podrazumijeva korištenje do 4 dana.

Članak 6.

Inventar društvenog doma i ostalih prostora ne posuđuje se izvan prostora, osim za potrebe Općine Sirač.

1. **PRIMOPREDJA KORIŠTENJA**

Članak 7.

Kod primopredaje društvenog doma/prostora sastavlja se Zapisnik o primopredaji koji sadrži popis inventara danog na korištenje, te isti čini prilog sklopljenom Ugovoru o korištenju.

Po sastavljanju Zapisnika o primopredaji Korisniku se predaje ključ društvenog doma/prostora.

Članak 8.

Korisnik društvenog doma dužan je društveni dom, okoliš, opremu i inventar čuvati od oštećenja i upotrebljavati ga prema namjeni, te vratiti u ispravnom, neoštećenom, čistom i urednom stanju, a oštećenja koja je sam prouzročio ili su ih prouzročile osobe koje su po njegovom pozivu boravile u društvenom domu, nadoknaditi prema tržišnoj vrijednosti inventara ili prema računu stvarno izvedenih radova uvećano za 5%.

Korisnik je dužan vratiti prostorije društvenog doma/prostora i pripadajući inventar u stanju u kojem ih je i preuzeo najkasnije prvog sljedećeg radnog dana od završetka korištenja, o čemu se sastavlja zapisnik koji potpisuju ugovorne strane.

Zapisnikom se utvrđuje eventualno oštećenje i manjak korištenog inventara, a po sastavljanju istog Korisnik je dužan podmiriti sve troškove korištenja i vratiti ključeve društvenog doma/prostora.

1. **OSTALE ODREDBE**

Članak 9.

Sredstva od korištenja uplaćuju se na žiro-račun Općine Sirač IBAN HR 1323400091839000006 s pozivom na broj 5835-OIB-broj računa.

Članak 10.

Kada se u prostorijama društvenog doma/prostora koriste autorska djela putem žive glazbe ili glazbe s elektroničkih medija (u slučaju raznih zabava, proslava, koncerata i sl.) Korisnik se obvezuje pribaviti dozvolu za korištenje navedenih autorskih glazbenih djela i platiti autorsku naknadu HDS ZAMP-u. U suprotnom Općina Sirač ne snosi nikakvu odgovornost.

## Članak 11.

Općina Sirač ne snosi odgovornost, neposrednu ili posrednu, za štete proizašle iz bilo koje aktivnosti Korisnika prilikom korištenja društvenog doma/prostora.

## Članak 12.

Ukoliko Korisnik odustane od korištenja dužan je u roku 48 satiprije dogovorenog termina korištenja obavijestiti Općinu Sirač o odustajanju. Ukoliko se na vrijeme ne opravda odustanak gubi se pravo na povrat uplaćenog predujma.

U slučaju opravdanog odustanka Općina Sirač dužna je izvršiti povrat uplaćenog predujma u roku 15 danaod zaprimanja obavijesti o odustanku.

Članak 13.

Općina Sirač zadržava pravo odluke o prihvaćanju ili odbijanju zahtjeva stranke za korištenje društvenog doma odnosno prostora u vlasništvu Općine Sirač.

Članak 14.

Ova Odluka stupa na snagu osmog dana od dana objave, a objavit će se u Županijskom glasniku Bjelovarsko-bilogorske županije, te se primjenjuje od 01. siječnja 2023. godine.

Predsjednik:

\_\_\_\_\_\_\_\_\_\_\_\_\_\_\_\_\_\_\_\_

(Branimir Miler, oec.)